ચાર દિવસ તો માંડ નીકળ્યા .. ભલે કંટાળો આવતો તેજલ ને પણ જમના માં ની સાથે એક ટેવ પડી ગયેલી એ પુરાતી નહોતી.!! ડોશીની કચ કચ સાંભળ્યા વગર એને હવે મજા પડતી નહોતી!! જીવનમાં એક ખાલીપો સર્જાયો હતો.આ નવ મહિના દરમ્યાન જમના માં સાથે જાણે અજાણ્યે એક લાગણી નો સેતુ બંધાઈ ગયો હતો!! પણ હવે તો જમના માં પંદર દિવસ પછી આવવાના હતા!! આવશે એટલે વળી પાછી સુરતની આજ ની અને પેલા જમાનાની વાતો માંડશે!! પેલાના જમાનાની સપ્તાહ અને આજની સપ્તાહ ની વાર્તાઓ માંડશે એવી કલ્પના તેજલ કરવા લાગી!! એનું મન ક્યાય લાગતું નહોતું એટલે ડોક્ટર માવાણી ની રજા લઈને એ પોતાના ગામડે આવી ગઈ અને દસ દિવસ રોકાઈ ગઈ!! દસ દિવસ સુધી ઘરે એની બા સાથે બેસીને જમના માં ની જ વાતો કરતી!!